als_Latn dik_Latn sag_Latn
Gjilan, 14 gusht 2014 – Gjatë zbatimit të urdhërkontrollit, personi i dyshuar Z.Q. nuk ka qenë në shtëpinë e tij, por i njëjti është gjetur nga Policia e Kosovës i fshehur në veturën e tij në një terren malor.
Si rezultat i hetimeve disamujore, në ndërlidhje me rastin e arrestimit të katër (4) personave gjatë muajit qershor 2014 në Kaçanik për veprat e njëjta penale, sot në orët e hershme të mëngjesit, Policia e Kosovës, sipas urdhrit nga gjyqtari i procedurës paraprake të EULEX-it, ka ndërmarrë një operacion për zbatimin e urdhër kontrollit në dy lokalitete në Gjilan dhe Skenderaj.
“Ky operacion policor ka rezultuar me arrestimin e dy (2) personave të dyshuar (Z. Q, viti i lindjes 1980, imam në xhaminë El-Kuddus në Gjilan, që dyshohet të jetë një ndër frymëzuesit kryesorë të xhihadit dhe i dyshuari tjetër L. K, viti i lindjes 1987, nga fshati Polac, Skenderaj) nën dyshimin se të njëjtit kanë kryer veprat penale nga kapitulli “Veprat penale kundër rendit kushtetues dhe sigurisë së Republikës së Kosovës”
Rekrutim për terrorizëm, sipas nenit 139 të KPK-së,
Organizimi dhe pjesëmarrja në grup terrorist, sipas nenit 143 të KPK-së,
Nxitja e urrejtjes, përçarjes ose mosdurimit kombëtar, racor, fetar apo etnik, sipas nenit 147 të KPK-së.
Gjatë zbatimit të urdhërkontrollit, personi i dyshuar Z.Q. nuk ka qenë në shtëpinë e tij, por i njëjti është gjetur nga Policia e Kosovës i fshehur në veturën e tij në një terren malor në afërsi të shtëpisë së tij ndërsa i dyshuari i dytë është gjetur në vendbanimin e tij.
Gjatë zbatimit të urdhërkontrolleve, janë sekuestruar edhe dëshmi materiale që ndërlidhen me veprat e lartcekura penale.
Si rezultat i një aksioni të Policisë së Kosovës i nisur në orët e hershme të ditës së sotme, Policia e Kosovës ka arrestuar një person të dyshuar për terrorizëm.
Personave të arrestuar me urdhër të prokurorit të Prokurorisë Speciale iu është shqiptuar masa e ndalimit policor prej 48 orësh.
Hetimet lidhur me këtë rast janë në vazhdim e sipër.
Siç mëson gazeta “Zëri” nga burime brenda BIK-ut, i arrestuari Zekerija Qazimi, imam në Gjilan. Siç mëson gazeta ky është një hoxhë që bën thirrje për ekstremizëm.
Po i njëjti burim tregon se arrestime mund të ketë pasur edhe në regjionin e Mitrovicës.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn